CELEX: 62004TJ0457
Language: mt
Date: 2008-10-15 00:00:00
Title: Sentenza tal-Qorti tal-Prim'Istanza (Is-Seba' Awla) tal-15 ta' Ottubru 2008.#Camar Srl vs il-Kummisjoni tal-Komunitajiet Ewropej.#Organizzazzjoni komuni tas-swieq - Banana - Miżuri tranżitorji - Artikolu 30 tar-Regolament tal-Kunsill (KEE) Nru 404/93 - Sentenza li tikkonstata n-nuqqas ta’ azzjoni tal-Kummissjoni - Rifjut li tiġi eżegwita sentenza tal-Qorti tal-Prim’Istanza - Rikors għal annullament - Talba sabiex tiġi ordnata l-eżekuzzjoni tas-sentenza permezz tal-ħlas ta’ ammonti ekwivalenti - Kumpens għad-dannu morali - Astensjoni illegali mill-Kummissjoni - Rikors għad-danni - Interruzzjoni tat-terminu ta’ preskrizzjoni - Artikolu 46 tal-Istatut tal-Qorti tal-Ġustizzja - Inammissibbiltà.#Każijiet Magħquda T-457/04 u T-223/05.

Sentenza tal-Qorti tal-Prim’Istanza (Is-Seba’ Awla) tal-15 ta’ Ottubru 2008 – Camar vs Il-Kummissjoni
      (Kawżi magħquda T-457/04 u T-223/05)
      “Organizzazzjoni komuni tas-swieq – Banana – Miżuri tranżitorji – Artikolu 30 tar-Regolament tal-Kunsill (KEE) Nru 404/93 – Sentenza li tikkonstata n-nuqqas ta’ azzjoni tal-Kummissjoni – Rifjut li tiġi eżegwita sentenza tal-Qorti tal-Prim’Istanza – Rikors għal annullament – Talba sabiex tiġi ordnata l-eżekuzzjoni tas-sentenza permezz tal-ħlas ta’ ammonti ekwivalenti – Kumpens għad-dannu morali – Astensjoni illegali mill-Kummissjoni – Rikors għad-danni – Interruzzjoni tat-terminu ta’ preskrizzjoni – Artikolu 46 tal-Istatut tal-Qorti tal-Ġustizzja – Inammissibbiltà”
      1.                     Rikors għal annullament – Sentenza ta’ annullament – Effetti – Obbligu li jiġu adottati miżuri ta’ eżekuzzjoni (Artikoli 230
            KE, 232 KE, u 233 KE u t-tieni paragrafu tal-Artikolu 288 KE) (ara l-punti 39-41, 49, 50)
      2.                     Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Nuqqas tal-obbligu ta’ eżekuzzjoni
            ta’ sentenza ta’ annullament (It-tieni paragrafu tal-Artikolu 288 KE) (ara l-punti 57, 58, 60-62)
      3.                     Rikors għad-danni – Termini għall-preżentata ta’ rikors – Preskrizzjoni ta’ ħames snin (It-tieni paragrafu tal-Artikolu 288
            KE; Statut tal-Qorti tal-Ġustizzja, Artikolu 46) (ara l-punti 75, 77, 79, 80)
      Suġġett 
      
         
               Għal dak li jikkonċerna l-kawża T-457/04, fl-ewwel lok, talba għall-annullament tad-deċiżjoni ta’ rifjut tal-Kummissjoni li
                  teżegwixxi l-punt (1) tad-dispożittiv tas-sentenza tal-Qorti tal-Prim’Istanza tat-8 ta’ Ġunju 2000, Camar u Tico vs Il-Kummissjoni
                  u Il-Kunsill (T-79/96, T-260/97 u T-117/98, Ġabra p. II-2193), li tinsab fl-ittra tal-10 ta’ Settembru 2004, fit-tieni lok,
                  talba sabiex il-Kummissjoni tiġi ordnata teżegwixxi l-punt (1) tad-dispożittiv tas-sentenza Camar u Tico vs Il-Kummissjoni
                  u Il-Kunsill, iċċitata iktar ’il fuq, billi tħallas l-ammonti ekwivalenti għall-valur taċ-ċertifikati mhux maħruġa u, fit-tielet
                  lok, talba sabiex il-Kummissjoni tiġi kkundannata tħallas kumpens għad-dannu morali, u, għal dak li jikkonċerna l-kawża T-223/05,
                  talba sabiex il-Kummissjoni tiġi kkundannata tħallas kumpens, bħala riżultat tar-responsabbiltà mhux kuntrattwali tal-Komunità
                  Ewropea, għad-dannu allegatament subit mir-rikorrenti.
               
            Dispożittiv
      
         
                  1)
               
               
                  
               
               
                  	Id-deċiżjoni tal-Kummissjoni li tinsab fl-ittra tad-Direttur Ġenerali tad-Direttorat Ġenerali tal-“Agrikoltura” tal-10 ta’
                     Settembru 2004, li tirrifjuta li teżegwixxi l-punt (1) tad-dispożittiv tas-sentenza tal-Qorti tal-Prim’Istanza tat-8 ta’ Ġunju
                     2000, Camar u Tico vs Il-Kummissjoni u Il-Kunsill (T-79/96, T-260/97 u T-117/98, Ġabra p. II-2193) hija annullata.
                  
               
            
         
                  2)
               
               
                  
               
               
                  	Il-kumplament tar-rikors fil-kawża T-457/04 huwa miċħud bħala infondat.
               
            
         
                  3)
               
               
                  
               
               
                  	Ir-rikors fil-kawża T-223/05 huwa miċħud bħala inammissibbli.
               
            
         
                  4)
               
               
                  
               
               
                  	Fil-kawża T-457/04, Camar Srl u l-Kummissjoni għandhom ibatu kull wieħed nofs l-ispejjeż tagħhom u nofs l-ispejjeż tal-parti
                     l-oħra. 
                  
               
            
         
                  5)
               
               
                  
               
               
                  	Fil-kawża T-223/05, Camar hija kkundannata għall-ispejjeż tagħha kif ukoll għal dawk tal-Kummissjoni.